
           REPUBLIKA HRVATSKA
KRAPINSKO-ZAGORSKA ŽUPANIJA
OPĆINA KRALJEVEC NA SUTLI
     OPĆINA ZAGORSKA SELA
     JEDINSTVENI UPRAVNI ODJEL
OPĆINE KRALJEVEC NA SUTLI I
OPĆINE ZAGORSKA SELA

KLASA: 112-03/26-01/02
URBROJ: 2140-31-26-2
Zagorska Sela, 28. listopada 2026.

Na temelju članaka 29. stavka 1., a u vezi s odredbom članka 29. stavka 3. Zakona o službenicima i namještenicima u lokalnoj i područnoj (regionalnoj) samoupravi (“Narodne novine”, broj 86/08, 61/11, 04/18, 112/19 i 17/25 – u nastavku teksta: ZSN), pročelnik Jedinstvenog upravnog odjela Općine Kraljevec na Sutli i Općine Zagorska Sela, raspisuje


OGLAS
za prijam u službu u Jedinstveni upravni odjel Općine Kraljevec na Sutli i Općine Zagorska Sela


na radno mjesto: 

1) KOMUNALNI DJELATNIK - 1 izvršitelj/ica, na određeno vrijeme sa punim radnim vremenom (zamjena za bolovanje), uz obvezni probni rad u trajanju od 3 mjeseca

Opći uvjeti za prijam u službu propisani su člankom 12. ZSN-a, a to su: 

· punoljetnost, 
· hrvatsko državljanstvo, 
· zdravstvena sposobnost za obavljanje poslova radnog mjesta na koje se osoba prima.

Pored općih uvjeta kandidati/kinje moraju ispunjavati sljedeće posebne uvjete: 

1. kandidati/kinje koji podnose prijave za radno mjesto pod rednim brojem 1. KOMUNALNI DJELATNIK moraju ispunjavati sljedeće posebne uvjete:

- niža stručna sprema ili osnovna škola
- vozačka dozvola B kategorije 

Za oglašeno radno mjesto mogu se prijaviti osobe oba spola, sukladno članku 13. Zakona o ravnopravnosti spolova („Narodne novine“ broj  82/08 i 69/17). Izrazi koji se koriste u tekstu ovog oglasa i imaju rodno značenje koriste se neutralno i odnose se jednako na muški i ženski spol.


U službu ne može biti primljena osoba za čiji prijam postoje zapreme iz članka 15. i 16. ZSN-a. 

Ako kandidat ostvaruje pravo prednosti kod prijma u službu po posebnom zakonu, dužan je pozvati se na to pravo u prijavi te o tom priložiti sve dokaze o ispunjavanju traženih uvjeta, u kojem slučaju ima prednost u odnosu na ostale kandidate samo pod jednakim uvjetima.

Kandidat koji ima pravo prednosti kod zapošljavanja prema Zakonu o hrvatskim braniteljima iz Domovinskog rata i članovima njihovih obitelji (“Narodne novine”, broj 121/17, 98/19, 84/21, 156/23) da bi ostvario pravo prednosti pri zapošljavanju pod jednakim uvjetima dužan je uz prijavu na oglas priložiti i dokaze iz članka 103. citiranog Zakona, navedene na internetskoj stranici Ministarstva hrvatskih branitelja, na linku https://branitelji.gov.hr/zaposljavanje-843/843, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum).

Kandidat koji ima pravo prednosti kod zapošljavanja prema članku 47. Zakona o civilnim stradalnicima iz Domovinskog rata (“Narodne novine”, broj 84/21), da bi ostvario pravo prednosti pri zapošljavanju pod jednakim uvjetima dužan je uz prijavu na oglas priložiti i dokaze iz članka 47. citiranog Zakona, navedene na internetskoj stranici Ministarstva hrvatskih branitelja, na linku https://branitelji.gov.hr/zaposljavanje-843/843 te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (“Narodne novine”, broj 157/13, 152/14, 39/18 i 32/20) dokazuju to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom, te dokaz iz kojeg vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji ostvaruju pravo prednosti pri zapošljavanju na temelju članku 48f. Zakona o zaštiti vojnih i civilnih invalida rata (“Narodne novine”, broj 33/92, 77/92, 27/93, 58/93, 02/94, 76/94, 108/95, 108/96, 82/01, 13/03, 148/13 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje u vrijeme trajanja ovog oglasa, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.). 

U prijavi na javni oglas potrebno je navesti osobne podatke podnositelja/ice prijave (ime i prezime, adresa stanovanja, broj telefona i adresu elektroničke pošte) i naziv radnog mjesta na koje se osoba prijavljuje. Prijavu je potrebno vlastoručno potpisati. 

Kandidati/kinje su uz prijavu na javni oglas dužni/e priložiti sljedeće dokaze o ispunjavanju uvjeta:
1. životopis,
2. dokaz o hrvatskom državljanstvu (preslika važeće osobne iskaznice, domovnice, putovnice ili elektronički zapis iz Knjige državljana), 
3. Potvrda/elektronički zapis (e-radna knjižica) Hrvatskog zavoda za mirovinsko osiguranje o podacima evidentiranim u matičnoj evidenciji Hrvatskog zavoda za mirovinsko osiguranje – ne starije od dana objave oglasa
4. Vlastoručno potpisana izjava kandidata da ne postoje zapreke iz članka 15. i članka 16. ZSN-a (Izjavu nije potrebno ovjeravati)
5. preslika vozačke dozvole
6. dokazi o pravu prednosti pri zapošljavanju (izvornik ili preslika), ukoliko ostvaruju takva prava.

Navedeni dokazi prilažu se u neovjerenoj preslici, a izabrani kandidat dužan je prije donošenja rješenja o prijmu u službu dostaviti uvjerenje o zdravstvenoj sposobnosti za obavljanje poslova radnog mjesta te dostaviti na uvid izvornike dokaza o ispunjenju formalnih uvjeta iz Oglasa, čije su preslike priložene uz prijavu na Oglas. Nedostavljanje traženih isprava smatra se odustankom od prijma u službu. 

Obavezan je probni rad od tri mjeseca. 

Prijave na javni oglas s dokazima o ispunjavanju uvjeta podnose se u roku od 8 dana od dana objave Oglasa, u zatvorenoj omotnici i to neposredno u Općini Zagorska Sela ili Općini Kraljevec na Sutli ili preporučeno poštom na adresu:

Općina Kraljevec na Sutli
Jedinstveni upravni odjel
Kraljevec na Sutli 132, 49294 KRALJEVEC NA SUTLI
(s obveznom naznakom: „Ne otvaraj – oglas za radno mjesto KOMUNALNI DJELATNIK“)

ili

Općina Zagorska Sela
Jedinstveni upravni odjel
Zagorska Sela 38, 49296 ZAGORSKA SELA
(s obveznom naznakom: „Ne otvaraj – oglas za radno mjesto KOMUNALNI DJELATNIK“)

Urednom prijavom smatra se prijava koja sadrži sve podatke i priloge navedene u Oglasu. 
Kandidati podnošenjem prijave daju svoju suglasnost da u njoj navedene osobne podatke prikuplja i obrađuje u svrhu zapošljavanja, te da ih može koristiti i u svrhu kontaktiranja, objave na internetskim stranicama. Osobni podaci podnositelja prijave će se sukladno Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka, te o stavljanju izvan snage Direktive 97/46/EZ (Opća uredba o zaštiti podataka) i Zakonu o provedbi Opće uredbe o zaštiti podataka (Narodne novine broj 42/18) obraditi isključivo za potrebe provedbe javnog oglasa. 

Osobe koje ne podnesu pravodobne i uredne prijave ili ne ispunjavaju formalne uvjete Oglasa, ne smatraju se kandidatima prijavljenima na ovaj Oglas. Nepotpune i nepravodobne prijave neće se razmatrati. Pisana obavijest u kojoj se navode razlozi zbog kojih se ne smatraju kandidatom/kinjom dostaviti će putem elektroničke pošte koju je kandidat/kinja naveo/la u prijavi na javni oglas ili objavom na mrežnoj stranici Općine Kraljevec na Sutli i Općine Zagorska Sela. 

Za kandidate prijavljene na Oglas koji ispunjavaju formalne uvjete provest će se prethodna provjera znanja i sposobnost bitnih za obavljanje poslova radnog mjesta za koje se primaju. Provjera znanja obuhvaća pisano testiranje i intervju te provjeru praktičnog rada. Ako kandidat ne pristupi pisanom testiranju, smatra se da je povukao prijavu na Oglas. 

Na oglasnoj ploči Općine Kraljevec na Sutli i Općine Zagorska Sela i na web-stranicama Općine Kraljevec na Sutli i Općine Zagorska Sela objavit će se način obavljanja prethodne provjere znanja i sposobnosti, pravni i drugi izvori za pripremanje kandidata, te opis poslova i podaci o plaći radnog mjesta.

[bookmark: _Hlk65056190]Na oglasnoj ploči Općine Kraljevec na Sutli i Općine Zagorska Sela i na web-stranicama Općine Kraljevec na Sutli i Općine Zagorska Sela objavit će se vrijeme održavanja provjere znanja, najmanje pet dana prije održavanja iste. 

Poziv kandidatu/kinji za pristupanje testiranju dostavit će se putem elektroničke pošte koju je kandidat/kinja naveo/la u prijavi na javni oglas i putem web stranice Općine Kraljevec na Sutli i Općine Zagorska Sela.

Nakon izbora kandidata, a prije donošenja rješenja o prijmu, Općina Zagorska Sela će provjeriti po službenoj dužnosti postoji li zapreka za prijam u službu zbog pravomoćne osuđivanosti izabranog kandidata iz članka 15. i 16. ZSN-a. 

Rješenje o prijmu dostavlja se javnom objavom na mrežnoj stranici Općine Zagorska Sela sukladno članku 19. stavku 9. ZSN-a. Dostava rješenja svim kandidatima smatra se obavljenom istekom osmog dana od dana javne objave rješenja na mrežnoj stranici Općine Zagorska Sela i Općine Kraljevec na Sutli.

Zadržava se pravo poništenja javnog oglas. Protiv odluke o poništenju ne postoji mogućnost podnošenja prigovora. 

O rezultatima Oglasa kandidati će biti obaviješteni u zakonskom roku.

Stjepan Regvat, dipl.oec                                                                

